Rise Against remata con a gravación d'o suyo seiseno álbum d'estudio, Endgame, en chinero de 2011, dimpués de gravar bellas colaboracions vocals ta o disco. As cancions d'iste álbum se centran en eventos reals, como l'huracán Katrina u o escape de petrolio en o golfo de Mexico. Seguntes o propio McIlrath, encara que as parolas parlan sobre desastres, ells en realidat miran de trobar un punto d'anvista positivo y escribir dende ixa perspectiva O 12 de chinero de 2011, Rise Against anunció a calendata en que saldría Endgame, o 15 de marzo de 2011. Encara que Spin Magazine etiquetó Endgame como un álbum conceptual, o 7 de chinero de 2011, McIlrath twiteyó un mensache ta decir que "o disco no ye un álbum conceptual y, no pasa cosa, no tien cosa a veyer con Dixie Chicks." O primer single de l'álbum, "Help Is on the Way", apareixió por primera vegada en a radio KROQ o 17 de chinero. Una segunda canción de l'álbum, "Architects", apareixió tamién en formato dichital o día 15 de febrero d'o mesmo anyo. Como parti d'a promoción d'o disco, o grupo s'embarca en una curta chira por Sudamerica en febrero y dimpués por atra chira d'un mes de durada por Europa en marzo. En tornar ta os Estaus Unius, s'anuncia una nueva chira de primavera por os Estaus Unius chunto a Bad Religion y Four Year Strong.